**PETEK, 3. 4.**

**GEO 7. B**

|  |  |
| --- | --- |
| Pozdravljeni, učenci!  Z vašo razredničarko ste se že povezali preko videokonference. Super, da vam je uspelo in to prav vsem. V naslednjem tednu bomo na tak način tudi mi izvedli eno uro (petek) in predstavili države Severne Evrope. Tisti, ki imate predstavitev teh držav, se do naslednjega petka malce pripravite. Ne skrbite zaradi ocen, to zdaj ni najpomembnejše. Rada bi, da poveste zanimivosti o teh državah in da jih malo bolje spoznate. Saj bo šlo. Vaše predstavitve imam jaz in jih bom tudi predvajala, vi boste pa poslušali, komentirali oz. tisti, ki ste jo pripravili, boste tudi kaj povedali. Prav? | C:\Users\Andreja P\AppData\Local\Microsoft\Windows\INetCache\Content.MSO\4F6860FB.tmp |

**Najprej preveri zapis iz prejšnje ure.**

*Poselitev v Severni Evropi je redka. Gosteje so poseljene baltske države in jug Skandinavskega polotoka (zlasti okolica večjih mest). Gostejša poselitev je tudi ob obali Norveške, kjer teče Severno atlantski tok in jih ogreva. Govorijo večinoma germanske jezike, finski jezik spada v ugrofinsko skupino, skupaj z estonskim. Posebna jezikovna skupina so baltski jeziki.*

*Islandija je poznana po gejzirih, to so izbruhi vroče vode in pare (magma ogreva podtalnico), vulkanih in ledenikih. V Evropi lahko gejzire občudujemo le na Islandiji. So posledica njene lege na prelomnici med Evropsko in ameriško tektonsko ploščo.*

NAPOTKI ZA DANAŠNJE DELO

1. Izdelaj miselni vzorec z naslovom **GOSPODARSTVO SEVERNE EVROPE**.

Iztočnice: GOZDARSTVO, ENERGIJSKI VIRI (nafta, z. plin, vodna energija), KMETIJSTVO, RIBOLOV.

To so najpomembnejše gospodarske panoge. Na kratko zapiši njihove značilnosti (ključne besede) in za katere države so najbolj značilne.

Pomagaj si z **učbenikom, str. 90 – 93**.

Kaj so TRSKE oz. POLENOVKE?

2. Reši vaje **39, 40 in 41** v DZ.

|  |
| --- |
| \*\*\* POMEMBNO  Tisti, ki mi še niste poslali naloge (odgovori o površju S Evrope) to strite čim prej. Ker mi niste poslali odgovorov, tudi nimam vašega kontakta (e – maila), ki ga nujno potrebujem, da vam bom lahko poslala navodila za spletno videokonferenco. |

Lepo vas pozdravljam ☺,

učiteljica Andreja